SET เช้าพุ่งกว่า 21 จุด ทะลุ 1,470 ตามตปท.-รับแรงซื้อหุ้นใหญ่ คลายกังวล “ล็อกดาวน์”
SET เช้าพุ่งกว่า 21จุด ทะลุ 1,470 ตามตปท.-รับแรงซื้อหุ้นใหญ่ คลายกังวล “ล็อกดาวน์”
SET เช้าพุ่งกว่า 21จุด ทะลุ 1,470 ตามตปท.-รับแรงซื้อหุ้นใหญ่ คลายกังวล “ล็อกดาวน์”
25 ธ.ค. 2563

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 10.03 น. อยู่ที่ 1,472.83 จุด บวก 21.31 จุด หรือ 1.47% สูงสุดที่ 1,472.83 จุด ต่ำสุดที่ 1,462.77 จุด ด้วยมูลค่าซื้อขาย 5.44 พันล้านบาท
ทั้งนี้ นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่ง Sideway up จากบรรยากาศการลงทุนที่คึกคักขึ้น หลังจากที่ประชุมศูนย์บริหารสถานการณ์โควิด-19 (ศบค.) ออกมาไม่มีการล็อกดาวน์ แค่แบ่งเขตควบคุมบางพื้นที่ ทำให้ไม่กระทบต่อกิจกรรมทางเศรษฐกิจมากนัก ประกอบกับข่าวอังกฤษและสหภาพยุโรป (EU) ได้บรรลุข้อตกลงเกี่ยวกับความสัมพันธ์ทางการค้า หลังอังกฤษแยกตัวออกจาก EU (Brexit) ได้แล้ว
อย่างไรก็ดี มูลค่าการซื้อขายของตลาดโดยรวมอาจแผ่วลงเหลือราว 5-6 หมื่นล้านบาท หลังวานนี้มูลค่าการซื้อขายมีกว่าแสนล้านบาท เนื่องจากหลายตลาดได้ปิดทำการในวันนี้เนื่องในเทศกาลคริสต์มาส ส่วนตลาดหุ้นอื่นในภูมิภาคที่เปิดทำการวันนี้ก็เคลื่อนไหวทั้งในแดนบวก-ลบคละกัน นอกจากนี้ยังต้องติดตามสถานการณ์การแพร่ระบาดไวรัสโควิด-19 ในประเทศ และติดตามความคืบหน้ามาตรการกระตุ้นเศรษฐกิจของสหรัฐฯ พร้อมให้แนวรับ 1,445-1,440 จุด ส่วนแนวต้าน 1,460-1,470 จุด